cyanic-selkie/wikianc huggingface dataset:
Διοικητική διαίρεση νομού Αρκαδίας (πρόγραμμα Καποδίστριας)
-- Κοινότητα Κοσμά --
Η κοινότητα Κοσμά έχει (πραγματικό) πληθυσμό 591 κατοίκους. Στην κοινότητα περιλαμβάνονται:
Κατηγορία:Νομός Αρκαδίας Αρκαδία
Φορτ Γουέιν
Το Φορτ Γουέιν (αγγλικά: Fort Wayne) είναι πόλη στην αμερικανική πολιτεία Ιντιάνα και η έδρα της κομητείας Άλεν. Ο πληθυσμός της ήταν 255.824 σύμφωνα με την απογραφή της 1 Ιουλίου του 2011, καθιστώντας την την 74η μεγαλύτερη πόλη στις Ηνωμένες Πολιτείες και η δεύτερη μεγαλύτερη στην Ιντιάνα μετά την Ιντιανάπολις. Ο δήμος βρίσκεται στη βορειοανατολική Ιντιάνα, περίπου 18 μίλια (29 χλμ) δυτικά από τα σύνορα του Οχάιο και 50 μίλια (80 χλμ) νότια των συνόρων με το Μίσιγκαν.
Ιστορία
Υπό τη διεύθυνση του πολιτικού της Αμερικανικής επανάστασης Άντονι Γουέιν, ο στρατός των ΗΠΑ έχτισε το Οχυρό Γουέιν τελευταίο σε μια σειρά από φρούρια κοντά στο Ινδιάνικο χωριό Kekionga το 1794. Ονομάστηκε Φορτ Γουέιν προς τιμήν του Άντονι Γουέιν, και καθιερώθηκε ως εμπορικός σταθμός για την Ευρωπαίους εποίκους στη συμβολή των ποταμών St. Joseph River, St. Marys River, και Maumee River. Το χωριό σχεδιάστηκε το 1823 και γνώρισε τεράστια ανάπτυξη μετά την ολοκλήρωση του καναλιού Wabash και Erie.
Οικονομία
Από τον 21ο αιώνα, η οικονομία του Φορτ Γουέιν βασίστηκε στις κατασκευές, την παιδεία, την ασφάλιση, την υγειονομική περίθαλψη (ιδιαίτερα ιατρικές συσκευές), τη μεταφορά και τη διανομή, και την άμυνα. Η πόλη έχει κερδίσει το βραβείο All-America City Award το 1982, 1998, και 2009.
Εξωτερικοί σύνδεσμοι
Κατηγορία:Πόλεις της Ιντιάνα
Ηλεκτροστατική αιώρηση
Η ηλεκτροστατική αιώρηση ή ανύψωση (Electrostatic levitation) είναι η διαδικασία χρήσης ενός ηλεκτρικού πεδίου για να ανυψώσει ένα φορτισμένο αντικείμενο και να εξουδετερώσει τις επιπτώσεις της βαρύτητας. Χρησιμοποιήθηκε, π.χ., στο πείραμα της σταγόνας του λαδιού του Ρόμπερτ Άντριους Μίλικαν και χρησιμοποιήθηκε για να ανυψώσει τα γυροσκόπια στην αποστολή Gravity Probe B κατά τη διάρκεια της εκτόξευσης.
Λόγω του θεωρήματος του Έρνσο (Earnshaw's theorem) καμιά στατική διάταξη των κλασικών ηλεκτροστατικών πεδίων δεν μπορεί να χρησιμοποιηθεί για να ανυψώσει σταθερά ένα σημειακό φορτίο. Υπάρχει ένα σημείο ισορροπίας όπου τα δύο πεδία αναιρούνται, αλλά αυτό είναι μια ασταθή ισορροπία. Χρησιμοποιώντας τεχνικές ανάδρασης είναι δυνατή η ρύθμιση των φορτίων ώστε να επιτευχθεί μια σχεδόν στατική αιώρηση.
Το θεώρημα Έρνσο (Earnshaw's theorem)
Η ιδέα της αστάθειας σωματιδίου σε ηλεκτρικό πεδίο κατάγεται από τον Samuel Earnshaw το 1839 και τυποποιήθηκε από τον Τζέιμς Κλερκ Μάξγουελ το 1874 που της έδωσε τον τίτλο "Earnshaw's theorem" και την απέδειξε με την εξίσωση Λαπλάς. Το θεώρημα Έρνσο εξηγεί γιατί ένα σύστημα ηλεκτρονίων δεν είναι σταθερό και εφαρμόστηκε από τον Νιλς Μπορ στο ατομικό του πρότυπο το 1913 όταν κριτίκαρε το άτομο του Τζόζεφ Τζον Τόμσον.
Το θεώρημα του Έρνσο θεωρεί ότι ένα φορτισμένο σωματίδιο που αιωρείται σε ηλεκτροστατικό πεδίο είναι ασταθές, επειδή οι δυνάμεις έλξης και απώθησης διαφέρουν κατά ίση αναλογία που είναι ανάλογη με τον νόμο του αντίστροφου τετραγώνου και παραμένει σε ισχύ όταν κινείται ένα σωματίδιο. Επειδή οι δυνάμεις παραμένουν σε ισορροπία, δεν υπάρχει ανισότητα που να δίνει μια δύναμη επαναφοράς· και το σωματίδιο παραμένει ασταθές και μπορεί να κινηθεί ελεύθερα χωρίς περιορισμό.
Αιώρηση
Ο πρώτος ηλεκτροστατικός ανυψωτής εφευρέθηκε από τον Won-Kyu Rhim στο εργαστήριο JPL της NASA το 1993. Ένα φορτισμένο δείγμα 2 mm σε διάμετρο μπορεί να ανυψωθεί σε έναν θάλαμο κενού μεταξύ δύο ηλεκτροδίων τοποθετημένων κάθετα με ηλεκτροστατικό πεδίο στο ενδιάμεσο. Το πεδίο ελέγχεται μέσω ενός συστήματος ανάδρασης για να κρατήσει το ανυψωμένο δείγμα στην προκαθορισμένη θέση. Πολλά αντίγραφα αυτού του συστήματος έχουν κατασκευαστεί στο JAXA και τη NASA. Το αρχικό σύστημα έχει μεταφερθεί στο Ινστιτούτο Τεχνολογίας της Καλιφόρνια με μια αναβαθμισμένη ρύθμιση τετραεδρικού συστήματος θέρμανσης τεσσάρων ακτίνων λέιζερ.
Στη Σελήνη το φωτοηλεκτρικό φαινόμενο και ηλεκτρόνια στον ηλιακό άνεμο φορτίζουν λεπτές στρώσεις σεληνιακής σκόνης (moon dust) στην επιφάνεια, σχηματίζοντας μια ατμόσφαιρα σκόνης που επιπλέει σε "συντριβάνια" πάνω από την επιφάνεια της σελήνης.
Εξωτερικοί σύνδεσμοι
Κατηγορία:Ηλεκτροστατική Κατηγορία:Αιώρηση κατηγορία:Ανύψωση
Βόρειο Ακρωτήριο (Νορβηγία)
thumb|300px|Η περιοχή του Βορείου Ακρωτηρίου
Το Βόρειο Ακρωτήριο (νορβηγικά: Nordkapp, γλώσσα βόρεια σάμι: Davvenjárga) είναι ακρωτήριο στη βόρεια ακτή του νησιού Μαγκερέγια στη Βόρεια Νορβηγία. Βρίσκεται στον ομώνυμο δήμο (Nordkapp) της περιφέρειας Τρομς και Φίνμαρκ της Νορβηγίας. Ο ευρωπαϊκός δρόμος E69 έχει το βόρειο άκρο του στο Βόρειο Ακρωτήριο, που το καθιστά το βορειότερο σημείο της Ευρώπης που μπορεί να προσεγγιστεί με αυτοκίνητο και καθιστά τον Ε69 το βορειότερο δημόσιο δρόμο στην Ευρώπη. Το οροπέδιο είναι ένα δημοφιλές τουριστικό αξιοθέατο. Το ακρωτήριο περιλαμβάνει ένα βράχο ύψους 307 μέτρων με ένα μεγάλο επίπεδο οροπέδιο στην κορυφή του, όπου οι επισκέπτες, όταν ο καιρός το επιτρέπει, μπορούν να παρατηρήσουν τον ήλιο του μεσονυχτίου και τη θέα της Θάλασσας Μπάρεντς προς το βορρά. Το 1988 κατασκευάστηκε στο οροπέδιο η Αίθουσα του Βόρειου Ακρωτηρίου (North Cape Hall), ένα κέντρο επισκεπτών, που περιλαμβάνει καφετέρια, εστιατόριο, ταχυδρομείο, κατάστημα με σουβενίρ, ένα μικρό μουσείο και ένα κινηματογράφο.
Γεωγραφία
Ο απότομος βράχος του Βορείου Ακρωτηρίου βρίσκεται σε 71° 10'21" βόρειο γεωγραφικό πλάτος και 25° 47'04" ανατολικό γεωγραφικό μήκος, περίπου 2.102 χιλιόμετρα από τον Βόρειο Πόλο. Καταλαμβάνει τη βόρεια ακτή της νήσου Magerøya στη βόρεια Νορβηγία. thumb|right|300px|Ο απότομος βράχος του Βορείου Ακρωτηρίου, όπως φαίνεται από τη θάλασσα Συχνά αναφέρεται ως το βορειότερο σημείο της Ευρώπης. Ωστόσο το γειτονικό ακρωτήριο Κνιβσκγελόντεν εκτείνεται 1.457 μέτρα βορειότερα. Επιπλέον και τα δύο αυτά σημεία βρίσκονται σε ένα νησί (Μαγκερέγια), αν και ένα συνδέεται οδικώς με την ηπειρωτική χώρα. Το βορειότερο σημείο της ηπειρωτικής Ευρώπης βρίσκεται στο Ακρωτήριο Νόρντκιν (Kinnarodden) που βρίσκεται περίπου 5,7 km νοτιότερα και περίπου 70 km ανατολικότερα. Αυτό το σημείο βρίσκεται κοντά στο χωριό Μεχάμν στη χερσόνησο Νόρντκιν. Το βορειότερο σημείο της Ευρώπης, συμπεριλαμβανομένων των νησιών, βρίσκεται εκατοντάδες χιλιόμετρα βορειότερα, είτε στη Γη του Φραγκίσκου Ιωσήφ της Ρωσίας, είτε στο Αρχιπέλαγος Σβάλμπαρντ της Νορβηγίας, ανάλογα με το αν η Γη του Φραγκίσκου Ιωσήφ θεωρείται ότι βρίσκεται στην Ευρώπη ή στην Ασία.
Το Βόρειο Ακρωτήριο είναι το σημείο όπου η Νορβηγική Θάλασσα, τμήμα του Ατλαντικού Ωκεανού, συναντά τη Θάλασσα Μπάρεντς, τμήμα του Αρκτικού Ωκεανού. Ο ήλιος του μεσονυχτίου είναι ορατός από τις 14 Μαΐου ως τις 31 Ιουλίου. Ο ήλιος φτάνει στο χαμηλότερο σημείο μεταξύ 12:14 π.μ. και 12:24 π.μ. (00:14 και 00:24) κατά τη διάρκεια αυτών των ημερών.
Συγκοινωνία
Το Βόρειο Ακρωτήριο προσεγγίζεται από τον αυτοκινητόδρομο E69 μέσα από την ομώνυμη σήραγγα, ένα υποθαλάσσιο τούνελ που συνδέει το νησί Μαγκέρεγια με την ηπειρωτική χώρα.
Οι ποδηλατόδρόμοι EV1, EV7 και EV11 του EuroVelo συνδέουν το Βόρειο Ακρωτήριο με το Σάγκρες της Πορτογαλίας, τη Μάλτα και την Αθήνα αντίστοιχα.
Αρκετά κρουαζιερόπλοια επισκέπτονται το Βόρειο Ακρωτήριο κάθε χρόνο. Το Χόννινγκσβογκ είναι μια από τις κύριες στάσεις των παράκτιων πλοίων της γραμμής Hurtigruten.
Οδική απόσταση διάφορων πόλεων από το Βόρειο Ακρωτήριο:
Χόννινγκσβογκ: 33 χιλιόμετρα
Λάκσελ: 194 χιλιόμετρα
Χάμερφεστ: 205 χιλιόμετρα
Άλτα: 237 χιλιόμετρα
Κίρκενες: 530 χιλιόμετρα
Τρούμσε: 592 χιλιόμετρα
Χειμώνας
Είναι δυνατή η επίσκεψη του Βόρειου Ακρωτηρίου κατά τη διάρκεια του χειμώνα, αλλά όταν υπάρχει ισχυρή χιονόπτωση και άνεμος το τελευταίο τμήμα του δρόμου είναι ανοιχτό μόνο για οδήγηση με συνοδεία σε συγκεκριμένες ώρες. Ο δρόμος προς το Βόρειο Ακρωτήριο παραμένει ανοιχτός κατά τη διάρκεια του χειμώνα και είναι προσβάσιμος σε οχήματα και οδηγούς που μπορούν να αντιμετωπίσουν τις δυσμενείς συνθήκες χιονιού και ανέμου που μπορεί να προκύψουν το χειμώνα. Πριν από αυτό ο E69 ήταν ο μόνος κλειστός το χειμώνα Ε-δρόμος στην Ευρώπη.
Ιστορία
thumb|left|Xάρτης της εποχής της [[Ναυμαχία στο Βόρειο Ακρωτήριο|Ναυμαχίας του Βόρειο Ακρωτήριου]] Το Βόρειο Ακρωτήριο πήρε το όνομά του από τον Άγγλο Στήβεν Μπόροου, καπετάνιο του Edward Bonaventure, που το περιέπλευσε το 1553 αναζητώντας το Βορειοανατολικό Πέρασμα.
Πρώιμος τουρισμός
Το Βόρειο Ακρωτήριο έγινε δημοφιλής τουριστικός προορισμός τις τελευταίες δεκαετίες του δέκατου ένατου αιώνα, ειδικά μετά την επίσκεψη του Βασιλιά Όσκαρ Β΄ το 1873. Τακτικά παράκτια δρομολόγια ατμοπλοίων από τη Γερμανία προς τη Βόρεια Νορβηγία που καθιερώθηκαν την περίοδο αυτή διευκόλυναν αυτές τις επισκέψεις και η Thomas Cook & Son άρχισε να οργανώνει εκδρομές στον προορισμό ήδη από το 1875. Οι τουρίστες που ανέβαιναν στο ακρωτήριο συχνά το έκαναν χρησιμοποιώντας ένα μονοπάτι εξοπλισμένο με συρματόσχοινα. Συχνά γιόρταζαν την επίσκεψη γράφοντας καρτ-ποστάλ, τις λεγόμενες "κάρτες του Ακρωτήριου", ατενίζοντας τον ήλιο του μεσονυκτίου.
Μνημεία και κτίρια
Μια στήλη από γρανίτη ανεγέρθηκε για να τιμήσει την επίσκεψη του Βασιλιά Όσκαρ Β΄ της Σουηδίας το 1873 και η επίσκεψη του Γερμανού Αυτοκράτορα Γουλιέλμου Β΄ (το 1891) σημαδεύτηκε επίσης με ένα μνημείο. Το 1891–9, ένα οκταγωνικό ξύλινο κτήριο ανεγέρθηκε στην κορυφή του ακρωτηρίου, το οποίο αργότερα ονομάστηκε "Stoppenbrinck's" "Champagne Pavilion".
Β΄ Παγκόσμιος Πόλεμος
Το 1943 διεξήχθη στον Αρκτικό Ωκεανό ανοικτά του ακρωτηρίου η Ναυμαχία του Βόρειου Ακρωτήριου, όπου το γερμανικό θωρηκτό Scharnhorst τελικά βυθίστηκε από βομβαρδισμό από το βρετανικό θωρηκτό HMS Duke of York και τορπίλες από το νορβηγικό αντιτορπιλικό HNoMS Stord και άλλα πλοία του Βρετανικού Ναυτικού.
Οδική πρόσβαση
Δρόμος προς το Βόρειο Ακρωτήριο κατασκευάσθηκε για πρώτη φορά το 1956.
Διαμάχη για το εισιτήριο εισόδου
Το 2011 το εισιτήριο για ενήλικες στο κέντρο επισκεπτών του Βόρειου Ακρωτήριου στοίχιζε μεταξύ 160 και 235 kr (16 και 23,5 ευρώ). Συχνά υπάρχει ομίχλη (αφού το οροπέδιο βρίσκεται πάνω από τη συνήθη βάση νέφωσης), που αποκρύπτει τη θέα. Δεν υπάρχει έκπτωση για αυτήν την περίπτωση, αλλά το πλήρες εισιτήριο ισχύει για πολλές εισόδους εντός 48 ωρών.
Το 2000 και πάλι το 2011 το νορβηγικό Υπουργείο Περιβάλλοντος ανταποκρίθηκε σε πιέσεις ομάδων συμφερόντων και ζήτησε από τη Nordkapps VEL, την εταιρεία που διαχειρίζεται το χώρο, να μειώσει το εισιτήριο για το οροπέδιο. Η Nordkapps VEL' απάντησε ότι οι 8.000 ημερήσιοι επισκέπτες και η απομακρυσμένη τοποθεσία απαιτούν μεγάλες δαπάνες για τη λειτουργία, τη συντήρηση και την ασφάλεια των εγκαταστάσεων και των φυσικών χαρακτηριστικών του χώρου. Η χρέωση δεν μειώθηκε και έκτοτε έχει αυξηθεί ελαφρώς, αν και στους επισκέπτες που φτάνουν με τα πόδια, ποδήλατο ή άλλα μη μηχανοκίνητα οχήματα προσφέρεται σήμερα δωρεάν είσοδος.
Αθλητισμός και τουρισμός
thumb|right|300px|Ο Ήλιος του Μεσονυχτίου από το Βόρειο Ακρωτήριο Το 2009 ο διεθνής πεζοπορικός αγώνας Trans Europe Foot, ξεκίνησε από το Μπάρι της Ιταλίας και τερμάτισε στο Βόρειο Ακρωτήριο. Η συνολική απόσταση ήταν 4.485 χιλιόμετρα.
Το πρώτο ετάπ του Αρκτικού Ποδηλατικού Αγώνα της Νορβηγίας (2014), πραγματοποιήθηκε στο Βόρειο Ακρωτήριο, στις 14 Αυγούστου 2014. Η ποδηλατοδρομία ξεκίνησε από το Χάμερφεστ, τερματίζοντας στο Βόρειο Ακρωτήριο, με νικητή το Νορβηγό Λαρς Πέτερ Νορντχάουγκ για την ομάδα Jumbo – Visma σε χρόνο 4 ώρες 51 λεπτά 3 δευτερόλεπτα. [9]
Το ρεκόρ της ποδηλασίας από το βόρειο στο νότιο άκρο της Νορβηγίας, από το Βόρειο Ακρωτήριο ως το Λίντεσνες, είναι 4 ημέρες, 22 ώρες και 18 λεπτά, που έγινε από μια ομάδα πέντε ανδρών από το Ρύε στο Όσλο, τον Ιούλιο του 2003.
Στη λαϊκή κουλτούρα
Πεζοπορίες από το Βόρειο Ακρωτήριο προβάλλονται συχνά σε ταινίες και στην τηλεόραση, με σημαντικότερη την κωμική ταινία δράσης Børning του 2014, που περιστρέφεται γύρω από έναν παράνομο αγώνα δρόμου από το νότιο Όσλο στο Βόρειο Ακρωτήριο.
Εξωτερικοί σύνδεσμοι
Κατηγορία:Γεωγραφία της Νορβηγίας Κατηγορία:Ακρωτήρια της Ευρώπης
ΦΚ Ντιναμό-93 Μινσκ
Η ΦΚ Ντιναμό-93 Μινσκ ήταν μια λευκορωσική ποδοσφαιρική ομάδα με έδρα το Μινσκ. Διαλύθηκε το 1998.
Ιστορία
Η ΦΚ Ντιναμό-2 Μινσκ ιδρύθηκε το 1992 σαν η αναπληρωματική ομαδα της Ντιναμό Μινσκ, αντικαθιστώντας τη Dinamo-d Minsk, η οποί αγωνιζόταν στο ανώτατο πρωτάθλημα αναπληρωματικών της ΕΣΣΔ. Η ομάδα κέρδισε το πρώταθλημα της δεύτερης κατηγορίας της Λευκορωσίας το 1992. Για να αγωνιστεί στην ανώτατη κατηγορία, αναγκάστηκε να διαχωριστεί από την Ντιναμό Μινσκ και να γίνει ανεξάρτητη ομάδα. Μετονομάστηκε σε FC Belarus Minsk για την περίοδο 1992-93 και τελικά σε ΦΚ Ντιναμό-93 Μινσκ το 1993.
Τερμάτισε μία φορά στη δεύτερη θέση (1993–94) και τρεις φορές στην τρίτη θέση (1992–93, 1994–95 και 1995). Κέρδισε το κύπελλο Λευκορωσίας το 1995 και ήταν φιλανίστ το 1997. Αγωνίστηκε στα Κύπελλο Κυπελλούχων Ευρώπης το 1995-96, στο Κύπελλο ΟΥΕΦΑ το 1996-97 και στο Κύπελλο Ιντερτότο το 1997.
Το 1998, αφότου έδωσε 14 παιχνίδια στο πρωτάθλημα, αποσύρθηκε από τη διοργάνωση λόγω οικονομικών προβλημάτων και διαλύθηκε.
Εξωτερικοί σύνδεσμοι
Κατηγορία:Ντιναμό Μινσκ Κατηγορία:Ιδρύσεις ποδοσφαιρικών ομάδων το 1992 Κατηγορία:Ποδοσφαιρικές ομάδες Λευκορωσίας
Dinamo Minsk
Εμμανουήλ Καπελώνης
Ο Εμμανουήλ Καπελώνης ήταν Έλληνας αξιωματικός των Σωμάτων Ασφαλείας, ο οποίος με το βαθμό του υπομοίραρχου υπηρετούσε ως διοικητής του Ε' Αστυνομικού Τμήματος Τούμπας ή Τριανδρίας κατά το χρονικό σημείο της δολοφονίας του ανεξάρτητου βουλευτή Γρηγόρη Λαμπράκη το Μάιο του 1963, από παρακρατικούς, στη Θεσσαλονίκη. Ο Καπελώνης παραπέμφθηκε σε δίκη με την κατηγορία της ηθικής αυτουργίας στη δολοφονία του Λαμπράκη.
Παραπομπές
Κατηγορία:Έλληνες αστυνομικοί
Αλτιαγκάτς
Παραπομπές
Κατηγορία:Κατοικημένες περιοχές στην Επαρχία Χίζι
ATR 72
Το ATR 72 είναι ένα δικινητήριο στροβιλοελικοφόρο (turboprop) αεροσκάφος μικρών αποστάσεων (συνδυάζει δηλαδή στροβιλοσυμπιεστή και έλικα), κατασκευασμένο στην Ιταλία και τη Γαλλία από τον όμιλο ATR. Έχει χωρητικότητα μέχρι 72 επιβάτες σε διαμόρφωση μίας θέσης. Η Αμερικανική American Eagle Airlines, ο μεγαλύτερος χρήστης του τύπου, αποκαλεί τα μοντέλα της ως Super ATR.
Ανάπτυξη και Σχεδιασμός
thumb|right|250px|ATR 72-200 της Βρετανικής Aurigny Air Services στο αεροδρόμιο του [[Μπρίστολ, Αγγλία.]]
Η ανάπτυξη του ATR 72 αναπτύχθηκε από το βραχύτερο ATR 42. Το ATR 72 διαφέρει από τον βραχύτερο "αδερφό" του από την κατά 4,5 m μακρύτερη άτρακτο, το μεγαλύτερο εκπέτασμα φτερών, ισχυρότερους κινητήρες και μεγαλύτερη χωρητικότητα καυσίμων κατά 10%. Ο σχεδιασμός του ATR 72 ανακοινώθηκε το 1986 και η παρθενική πτήση έγινε στις 27 Οκτωβρίου του 1988. Ακριβώς ένα χρόνο αργότερα, στις 27 Οκτωβρίου 1989, η Φιλανδική Finnair δρομολόγησε το αεροσκάφος στην πρώτη του πτήση.
Μέχρι τον Ιανουάριο του 2007, συνολικά 323 ATR 72 έχουν παραδοθεί, με 113 επιπλέον να κατασκευάζονται.
Εκδόσεις
Μέχρι στιγμής, υπάρχουν τρεις κύριες εκδόσεις του ATR 72.
ATR 72-200
Το -200 είναι το αρχικό μοντέλο παραγωγής που φέρει κινητήρες της Pratt & Whitney Canada PW124B με απόδοση 2400 ίππων.
ATR 72-210 (212)
Το -210 (καλείται -212 από την Αμερικανική American Eagle), πρόκειται για το -200 με κινητήρες PW127 απόδοσης 2750 ίππων για βέλτιστη απόδοση υπό συνθήκες θερμού κλίματος και μεγάλου υψομέτρου.
ATR 72-500 (210A/212A)
Κατά την ανάπτυξη του αποκαλούνταν ως -210Α (η American Eagle το αποκαλούσε -212Α), το -500 είναι αναβαθμισμένη έκδοση του -210 που φέρει έλικες έξι λεπίδων με τους πανομοιότυπους κινητήρες PW127F. Άλλες βελτιώσεις περιλαμβάνουν αυξημένο Μέγιστο Βάρος Απογείωσης και βέλτιστη απόδοση, αλλά και μεγαλύτερο αυτοματισμό που μειώνει τον φόρτο εργασίας των πιλότων.
Άλλες εκδόσεις
Προκειμένου να προσελκύσει παραγγελίες από εμπορευματικούς αερομεταφορείς, η ATR παρουσίασε στο Farborough Air Show του 2002 νέα (εμπορευματική) έκδοση εξοπλισμένη με θύρα φορτοεκφόρτωσης εμπορευμάτων και σετ μετατροπής σε καθαρά εμπορευματική έκδοση. Σήμερα, οι τρεις μεγαλύτεροι εμπορευματικοί αερομεταφορείς (DHL, FedEx και UPS) χρησιμοποιούν τον τύπο.
Μία VIP έκδοση του -500 είναι διαθέσιμη με πολυτελές εσωτερικό για μεταφορά υψηλόβαθμων κυβερνητικών ή εταιρικών στελεχών.
Υπό παραγωγή βρίσκεται και στρατιωτική έκδοση του -500 εντοπισμού υποβρυχίων, που βασίζεται στη στρατιωτική έκδοση του ATR 42-500 η οποία έχει επιλεχθεί από το Τουρκικό Ναυτικό για εναέρια λιμενική περιπολία και εντοπισμό υποβρυχίων. Το Τουρκικό Ναυτικό έχει παραγγείλει δέκα αεροσκάφη με παράδοση μέχρι το 2010. Το αεροσκάφος θα είναι εξοπλισμένο με πυραύλους αέρος-εδάφους και τορπίλες εναντίον υποβρυχίων και πλοίων. Θα φέρει επίσης και συστήματα ηλεκτρονικού πολέμου και αναγνωριστικά συστήματα. Θα χρησιμοποιείται επίσης και για ναυτικές αποστολές έρευνας και διάσωσης.
Χρήστες του ATR 72
thumb|ATR 72-202 της [[Πολωνία|Πολωνικής EuroLOT.]]
47 επιπλέον εταιρείες χρησιμοποιούν τον τύπο σε μικρότερους αριθμούς.
Κύριες παραγγελίες περιλαμβάνουν:
ATR στην Ινδία
Η ATR κατέχει μεγάλο μερίδιο στην Ινδική πολιτική αεροπορία μικρών αποστάσεων. Τα αεροσκάφη ATR 42/72 έχουν αποδειχτεί ιδιαίτερα δημοφιλή για χρήση από μικρά αεροδρόμια που έχουν χαμηλή επιβατική κίνηση για τη λειτουργία μεγάλων αεροσκαφών. Βάσει της πρόβλεψης ότι η Ινδική αεροπορική επιβατική κίνηση θα γνωρίσει ραγδαία ανάπτυξη τα επόμενα χρόνια, Ινδικές αεροπορικές εταιρείες έχουν υπογράψει σημαντικό αριθμό παραγγελιών (Ιούνιος 2006):
ATR στην Ελλάδα
Από το 1989-1990 εμφανίζονται τα πρώτα αεροσκάφη ATR 42. Τα 2 πρώτα SX-BIY KAI SX-BIX λειτουργούσαν στην Ο.Α. για μικρό χρονικό διάστημα.Αργότερα εμφανίστηκαν και τα ΑΤR 72. Μέχρι το 2002, η Ολυμπιακή παρέλαβε 4 ATR 42-320 ιδιόκτητα και 2 μισθωμένα καθώς και 7 ATR 72-202. Επίσης η Aegean Airlines είχαν μέχρι το 2003 αεροσκάφη τύπου ATR 72. Τα ATR της Ολυμπιακής λειτουργούν μέχρι σήμερα κανονικά και χρησιμοποιούνται σε μικρές αποστάσεις μέσα στην Ελλάδα κυρίως στα νησιά καθώς και σε κοντινές αποστάσεις εξωτερικού.
Συγκρίσιμα Αεροσκάφη
Κατηγορία:ATR Κατηγορία:Πολιτικά αεροσκάφη
Ολυμπιακή Αεροπλοΐα
Η Ολυμπιακή Αεροπλοΐα ήταν θυγατρική της Ολυμπιακής Αεροπορίας, του ελληνικού εθνικού αερομεταφορέα. Η Ολυμπιακή Αεροπλοϊα σταμάτησε τις τακτικές πτήσεις της τον Δεκέμβριο του 2003, όταν ο στόλος της συγχωνεύθηκε με αυτόν των Μακεδονικών Αερογραμμών και της Ολυμπιακής Αεροπορίας για τη δημιουργία των Ολυμπιακών Αερογραμμών. Σήμερα όμως η εταιρεία δραστηριοποιείται ως θυγατρική της Ολυμπιακής Αεροπορίας - Υπηρεσίες με αντικείμενο την παροχή υπηρεσιών τεχνικής υποστήριξης αεροσκαφών και ελικοπτέρων, τη ναύλωση ελικοπτέρων, την παροχή υπηρεσιών εκπαίδευσης χειριστών αεροσκαφών καθώς και την παροχή υπηρεσιών επίγειας εξυπηρέτησης.
Ίδρυση και λειτουργία της Ολυμπιακής Αεροπλοΐας
Η Ολυμπιακή Αεροπλοϊα ιδρύθηκε στις 2 Αυγούστου του 1971, όταν ακόμη η Ολυμπιακή Αεροπορία (Ο.Α.) βρισκόταν στην κατοχή του Αριστοτέλη Ωνάση. Μέχρι τότε ήταν γνωστή ως τμήμα της Ο.Α., ως "Διεύθυνση Ελαφρών Αεροσκαφών και Ελικοπτέρων". Πρώτος διοικητής της έγινε ο γιος του Αριστοτέλη, Αλέξανδρος Ωνάσης. Βασικός στόχος της Ολυμπιακής Αεροπλοϊας ήταν να συνδέσει όλα τα νησιά με την κυρίως Ελλάδα, και για το λόγο αυτόν εκτελούσε πτήσεις με ένα στόλο μικρών ελικοφόρων, κυρίως, αεροσκαφών που μπορούσαν να προσεγγίσουν κάθε αεροδρόμιο της χώρας. Η Ολυμπιακή Αεροπλοϊα εκτελούσε σχεδόν όλες της πτήσεις εσωτερικού της μητρικής Ο.Α., ενώ διέθετε τα αεροσκάφη της για πτήσεις charter.
Σχολή Εκπαίδευσης Χειριστών
Κάτω από την επίβλεψη της Ολυμπιακής Αεροπλοΐας λειτουργούσε, επίσης, και μία Σχολή Εκπαίδευσης Χειριστών Ολυμπιακής Αεροπορίας (Σ.Ε.Χ.Ο.Α.), η οποία διέθετε και εξομοιωτές πτήσεων για αεροσκάφη τύπου ATR 42/72 και Boeing 737-400. Η σχολή αυτή ιδρύθηκε το 1970, επίσης από τον Αλέξανδρο Ωνάση. Αυτή τη στιγμή η σχολή ανήκει στην Ολυμπιακή Αεροπορία - Υπηρεσίες Α.Ε. και σε αυτήν εκπαιδεύονται τόσο τα πληρώματα των Ολυμπιακών Αερογραμμών, όσο και ξένων αεροπορικών εταιρειών.
Αεροσκάφη της Ολυμπιακής Αεροπλοΐας (Δεκέμβριος 2003)
Παλαιότεροι Τύποι
Σημείωση: Τα Β717-200 χρησιμοποιήθηκαν αρχικά έχοντας ως βάση το Αεροδρόμιο "Μακεδονία" της Θεσσαλονίκης, και εκτελούσαν πτήσεις εξωτερικού για την Ολυμπιακή Αεροπλοΐα. Μετά όμως την απόσυρση των Β737-200 της Ολυμπιακής Αεροπορίας, τα αεροσκάφη αυτά χρησιμοποιήθηκαν έχοντας ως βάση την Αθήνα σε τακτικές πτήσεις της Ολυμπιακής Αεροπορίας.
Στις 12 Δεκεμβρίου 2003, ολόκληρος ο στόλος της Ολυμπιακής Αεροπλοΐας, ενσωματώθηκε στις Ολυμπιακές Αερογραμμές. Η ίδια η εταιρεία όμως αποτελεί τμήμα της εταιρείας "Ολυμπιακή Αεροπορία - Υπηρεσίες Α.Ε.", με σκοπό την παροχή υπηρεσιών τεχνικής υποστήριξης αεροσκαφών και ελικοπτέρων, τη ναύλωση ελικοπτέρων, την παροχή υπηρεσιών εκπαίδευσης χειριστών αεροσκαφών καθώς και την παροχή υπηρεσιών επίγειας εξυπηρέτησης.
Εξωτερικοί Σύνδεσμοι
Κατηγορία:Ολυμπιακές Αερογραμμές
Μοχάμεντ Νταούντ Χαν
Πρώτα χρόνια
Ο πρίγκιπας (σαρντάρ) Μοχάμεντ Νταούντ γεννήθηκε στην Καμπούλ και ήταν ο μεγαλύτερος γιος του διπλωμάτη πρίγκιπα Μοχάμεντ Αζίζ Χαν (1877-1933, αδελφού του βασιλιά Μοχάμεντ Ναντίρ Σαχ) και της συζύγου του Χουρσίντ Μπεγκούμ. Έχασε τον πατέρα του όταν αυτός δολοφονήθηκε στο Βερολίνο το 1933, υπηρετώντας στη θέση του πρέσβη του Αφγανιστάν στη Γερμανία. Αυτός και ο αδελφός του Ναΐμ Χαν (1911-1978) παρέμειναν υπό την κηδεμονία του θείου τους, πρίγκιπα Χασίμ Χαν (1884-1953).
Πολιτική και στρατιωτική σταδιοδρομία
Έλαβε στρατιωτική εκπαίδευση στη Γαλλία και το Αφγανιστάν. Υπηρέτησε ως κυβερνήτης της Ανατολικής Περιφέρειας τις περιόδους 1934-35 και 1938-39 και της Κανταχάρ την περίοδο 1935-38. Ακόμη υπήρξε διοικητής των Κεντρικών Στρατιωτικών Δυνάμεων από την έναρξη του Β΄ Παγκοσμίου Πολέμου μέχρι λίγο μετά το τέλος του όταν ανέλαβε κυβερνητικά καθήκοντα ως Υπουργός Άμυνας (1946). Το 1948, υπηρέτησε ως πρέσβης στη Γαλλία και το 1951 προβιβάστηκε στο αξίωμα του στρατηγού και υπηρέτησε στη θέση του διοικητή των κεντρικών δυνάμεων στην Καμπούλ από το 1951 έως το 1953.
Υπήρξε Υπουργός Εσωτερικών (1949–1950) και, εν τέλει, Πρωθυπουργός για δέκα χρόνια από το 1953 έως το 1963. Συνέβαλε στην προώθηση της πολιτικής εκσυγχρονισμού του βασιλιά σε πολλές οικονομικές και πολιτικές πτυχές της χώρας. Ωστόσο, η περίοδος αυτή συνέπεσε με την εμφάνιση κινημάτων ανεξαρτητοποίησης των Παστούν τα οποία οδήγησαν σε συμπλοκές με το γειτονικό Πακιστάν και ήταν ένας από τους λόγους που οδήγησαν στην απομάκρυνσή του από τον πρωθυπουργικό θώκο μετά από επίθεση στο βόρειο Πακιστάν.
Εκτός από πρωθυπουργός ο Νταούντ υπήρξε Υπουργός Άμυνας και Υπουργός Σχεδιασμού μέχρι το 1963.
Προεδρεία
Τον Ιούλιο του 1973 πραγματοποίησε πραξικόπημα για την εκθρόνιση του βασιλιά, ο οποίος ήταν ξάδελφός του, ανακηρύσσοντας δημοκρατικό πολίτευμα. Ο αυταρχικός τρόπος διακυβέρνησης του είχε προκαλέσει λαϊκιστικές αντιδράσεις ενώ προσπαθούσε να βαθύνει τις πολιτικές οικονομικής φιλελευθεροποίησης, οι οποίες στο τέλος οδήγησαν στην αποτυχία. Απομάκρυνε τα ισλαμιστικά στοιχεία από το πολιτικό προσκήνιο και ίδρυσε το δικό του κόμμα, το Εθνικό Επαναστατικό Κόμμα. Ανέφερε τη φράση: «Νιώθω ευτυχής όταν μπορώ να ανάψω τα αμερικανικά μου τσιγάρα χρησιμοποιώντας σοβιετικά σπίρτα» (30 Ιουλίου 1973).
Στις 17 Απριλίου 1978, ο Μιρ Ακμπάρ Καϊμπάρ, ηγέτης των κομμουνιστών, σκοτώθηκε από πράκτορες του καθεστώτος του Νταούντ σε φυλακή της Καμπούλ. Υπήρξε αυθόρμητη διαδήλωση πάνω από 10.000 ανθρώπων, οι οποίες ακολουθήθηκαν από τη φυλάκιση του Νουρ Μουχαμάντ Ταρακί, του Μπαμπράκ Καρμάλ και άλλων αρχηγών της αντιπολίτευσης. Το γεγονός αυτό προκάλεσε στρατιωτική εξέγερση. Τη νύχτα της 27-28 Απριλίου, στρατιωτικές μονάδες εισέβαλαν στο παλάτι στην καρδιά της Καμπούλ. Με τη βοήθεια της πολεμικής αεροπορίας, τα εξεγειρόμενα στρατεύματα υπερνίκησαν την αντίσταση της Προεδρικής Φρουράς.
Ο Νταούντ συνελήφθη, εκτελέστηκε μαζί με την υπόλοιπη βασιλική οικογένεια και τάφηκε σε μυστική τοποθεσία. 30 χρόνια αργότερα στις 4 Δεκεμβρίου 2008, το σώμα του ταυτοποιήθηκε από τις αρχές μετά από 6 μήνες ανασκαφών σε στρατιωτική βάση στα περίχωρα της Καμπούλ και τάφηκε σε επίσημο κρατικό τάφο.
Εξωτερικοί σύνδεσμοι
Κατηγορία:Πρόεδροι του Αφγανιστάν Κατηγορία:Πρωθυπουργοί του Αφγανιστάν
549 Γιεσόντα
Η Γιεσόντα (Jessonda) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,84. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ηρωίδα της ομώνυμης όπερας του Λουί Σπορ.
Φυσικά χαρακτηριστικά
Η μέση διάμετρος της Γιεσόντας εκτιμάται σε 18,8 χιλιόμετρα. Ο φασματικός τύπος της είναι μάλλον S (λιθώδης), ενώ το άλβεδό της είναι 0,197. Η Γιεσόντα περιστρέφεται γύρω από τον εαυτό της μία φορά κάθε 5 ώρες και 56 λεπτά.
Εξωτερικοί σύνδεσμοι
Γιεσοντα
Αλέξανδρος Μπάρας
Ο Αλέξανδρος Μπάρας (πραγματικό όνομα: Μενέλαος Αναγνωστόπουλος, Κωνσταντινούπολη, 1906 - Αθήνα, 22 Ιανουαρίου 1990) ήταν Έλληνας ποιητής και μεταφραστής.
Βιογραφία
Έπειτα από τη Μικρασιατική καταστροφή έζησε για περισσότερο από δυο χρόνια στο Κάιρο. Σπούδασε Νομικά στο πανεπιστήμιο των Αθηνών, χωρίς όμως να καταφέρει να τελειώσει τη σχολή. Εργάστηκε στο διπλωματικό σώμα, ως υπάλληλος, επί 35 χρόνια στο ελληνικό προξενείο της Κωνσταντινούπολης. Εγκαταστάθηκε στην Αθήνα σε ηλικία 60 ετών και πέθανε εκεί. Στο χώρο της λογοτεχνίας έκανε την πρώτη του εμφάνιση με δημοσιεύσεις ποιημάτων σε εφημερίδες στην Αίγυπτο και στην Πόλη. Σε ηλικία 23 ετών έγινε γνωστός στους λογοτεχνικούς κύκλους έπειτα από τη δημοσίευση στο περιοδικό "Αλεξανδρινά Γράμματα" ενός δικού του ποιήματος, με τίτλο "Η Κλεοπάτρα, η Σεμίραμις και η Θεοδώρα". Το 1933 κυκλοφόρησε η ποιητική συλλογή του "Συνθέσεις". Ήταν συνεργάτης πολλών λογοτεχνικών περιοδικών, όπως η "Νέα Εστία", τα "Νεοελληνικά Γράμματα", τα "Πειραϊκά Γράμματα", η "Ποιητική Τέχνη", η "Τέχνη", ο "Πυρσός", κ.ά.
Πηγές
Κατηγορία:Νεοέλληνες ποιητές Κατηγορία:Έλληνες μεταφραστές
Αϊσά
Η Αϊσά μπιντ Αμπί Μπακρ (عائشة بنت أبي بكر  [ˈʕaːʔɪʃa], c. 613/614 – c.  678 μ.Χ.), επίσης γνωστή με τη μορφή Αΐσα και με άλλες τοπικές παραλλαγές, ήταν η τρίτη και νεότερη γυναίκα του Μωάμεθ. Συνεπώς, στις Ισλαμικές γραφές, το όνομα της ακολουθεί το προσωνύμιο "Μητέρα των Πιστών" (أمّ المؤمنين), τίτλος ο οποίος αναφέρεται στην περιγραφή των γυναικών του Μωάμεθ στο Κοράνι.
Η Αΐσα είχε σημαντικό ρόλο στην πρώιμη Ισλαμική ιστορία, τόσο κατά της ζωής του Μωάμεθ όσο και μετά τον θάνατό του. Στην παράδοση των Σουνιτών, η Αϊσά παρουσιάζεται ως μελετηρή και περίεργη. Συνέβαλε στην εξάπλωση του μηνύματος του Μωάμεθ και υπηρέτησε τη Μουσουλμανική κοινότητα για 44 χρόνια μετά το θάνατό του. Είναι γνωστή και για την αφήγηση 2.210 χαντίθ,, όχι μόνο για θέματα που σχετίζονται με την ιδιωτική ζωή του Μωάμεθ, αλλά και για θέματα όπως η κληρονομικότητα, το προσκύνημα, και η εσχατολογία. Η διανόηση και η γνώση της πάνω σε διάφορα θέματα, όπως η ποίηση και η ιατρική, επαινέθηκαν από πρώιμες αυθεντίες όπως οι αλ-Ζουχρί και Ουρβά ιμπν αλ-Ζουμπαΐρ.
Ο πατέρας της, Αμπού Μπακρ, έγινε ο πρώτος χαλίφης που διαδέχθηκε τον Μωάμεθ. Δύο χρόνια μετά τον διαδέχθηκε ο Ουμάρ. Κατά την βασιλεία του τρίτου χαλίφη, Οθμάν, η Αϊσά ήταν ηγετικό μέρος της αυξανόμενης αντιπολίτευσης εναντίον του, παρόλο που η Αϊσά δεν συμφωνούσε ούτε με τους δολοφόνους του αλλά ούτε και με το κόμμα του Αλί. Κατά τη διάρκεια της βασιλείας του Αλί, η Αϊσά προσπάθησε να εκδικηθεί τον θάνατο του Οθμάν στη Μάχη της Καμήλας. Συμμετείχε στην μάχη, δίνοντας ομιλίες και οδηγώντας τα στρατεύματα στην πλάτη της καμήλας της. Έχασε τη μάχη, αλλά η συμμετοχή και η αποφασιστικότητα της άφησε μια μόνιμη εντύπωση. Λόγω της εμπλοκής της στη μάχη, οι Σιίτες Μουσουλμάνοι έχουν γενικά μια αρνητική άποψη για την Αϊσά.
Στη συνέχεια έζησε ήσυχα στη Μεδίνα για περισσότερα από είκοσι χρόνια. Απομακρύνθηκε από την πολιτική, συμφιλιώθηκε με τον Αλί και δεν εναντιώθηκε στον χαλίφη Μωαβία.
Ορισμένα παραδοσιακά χαντίθ δηλώνουν ότι η Αϊσά αρραβωνιάστηκε με τον Μωάμεθ στην ηλικία των 6 ή των 7 ετών. Άλλες πηγές λένε ότι ήταν 9 ετών όταν τον παντρεύτηκε σε μια μικρή τελετή. Ορισμένες πηγές θέτουν το γάμο τους κατά την εφηβική ηλικία της Αϊσά. Η ημερομηνία του γάμου και η ηλικία της κατά τον γάμο της με τον Μωάμεθ αποτελεί θέμα συζήτησης ανάμεσα στους μελετητές.
(Aishah, 614; – Μεδίνα 678 μ.X.). Η τρίτη και πιο αγαπημένη από τις συζύγους του Μωάμεθ. Ο προφήτης την παντρεύτηκε όταν η Α. ήταν σε ηλικία επτά ετών, για να εξασφαλίσει την εύνοια του πατέρα της Αμπού Μπακρ, ισχυρού φύλαρχου. Η Α. ήταν η ευνοούμενη γυναίκα του Μωάμεθ, παρότι την κάκιζε συχνά για τη ζηλοτυπία της. Μετά τον θάνατό του, η Α. ασχολήθηκε με την ερμηνεία του Κορανίου και γι’ αυτό ονομάστηκε στα αραβικά ναμπίγια, δηλαδή προφήτισσα.
αἶσα, η (Α)
1. αυτό που ο θεός ορίζει, το θέλημα τού θεού
2. καλή ή κακή μοίρα, πεπρωμένο, ριζικό
3. συμμετοχή σε κάτι, μερίδιο
4. (ως κύριο όνομα) η Αἶσα
θεότητα παρεμφερής με τη Μοίρα, που ορίζει την τύχη κάθε ανθρώπου, η Ειμαρμένη
5. (επιρρ. Α)
Aisha (Αϊσά)
Ποίημα
Σημειώσεις
<references group="lower-greek"/>
Κατηγορία:Μωάμεθ Κατηγορία:Άραβες Κατηγορία:Παιδοφιλία στη λογοτεχνία
Αιμίλιος Χουρμούζιος
Ο Αιμίλιος Χουρμούζιος (12 Αυγούστου 1904 – 16 Σεπτεμβρίου 1973) ήταν Έλληνας δημοσιογράφος, κριτικός του θεάτρου, μεταφραστής και δοκιμιογράφος. Υπήρξε διευθυντής του περιοδικού Νέα Επιθεώρηση. Δημοσίευσε πολλά δοκίμια, μελέτες, κριτικές και άρθρα για το θέατρο. Από το 1955 ως το 1964 ήταν γενικός διευθυντής του Εθνικού Θεάτρου. Ήταν εκδότης του περιοδικού Αβγή (1924), που ήταν το πρώτο κυπριακό λογοτεχνικό περιοδικό.
Βιογραφία
Γεννήθηκε στη Λεμεσό και αποφοίτησε από το Γυμνάσιο της Λεμεσού σε ηλικία 18 ετών. Έγραφε στη φιλολογική σελίδα της εβδομαδιαίας εφημερίδας «Σάλπιγξ» της Λεμεσού, που είχε πρωτοεκδοθεί από τον παππού του, Στυλιανό, το 1884. Εγκαταστάθηκε στην Αθήνα σε ηλικία 21 ετών. Σπούδασε νομικά και οικονομικές επιστήμες στο Πανεπιστήμιο Αθηνών. Το 1945 (και ως το 1967) ανέλαβε διευθυντής σύνταξης στην εφημερίδα Η Καθημερινή, όπου εργαζόταν από τη δεκαετία του 1920. Το 1927 εξέδωσε το περιοδικό Λογοτεχνική Επιθεώρηση και στη συνέχεια τη Νέα Επιθεώρηση.
Κατά την περίοδο της Κατοχής ήταν επικεφαλής της Επιτροπής Αντιστασιακού Τύπου και πολέμησε στην Εθνική Αντίσταση με το ΕΑΜ. Γράφοντας πολλές φορές χρησιμοποιούσε το ψευδώνυμο Αντρέας Ζεβγάς και τα αρχικά «Αιμ.Χ.».
Επί της θητείας του στο Εθνικό Θέατρο θεσμοθετήθηκαν τα Επιδαύρια, το Φεστιβάλ Αθηνών και τα Δωδώνια. Ως μεταφραστής μετέφρασε πολλούς ξένους συγγραφείς όπως ο Νίτσε.
Απεβίωσε το 1973, έπειτα από επώδυνη ασθένεια, και η κηδεία του έγινε σε στενό κύκλο, όπως ήταν η επιθυμία του.
Μεταφράσεις
Johan Bojer, Κάτω από τον άδειο ουρανό (Εκδοτικόν Βιβλιοπωλείον «Η Λογοτεχνία», 1924)
Auguste de Villiers de L'Isle-Adam, Σκληρές ιστορίες (Εκδοτικόν Βιβλιοπωλείον «Η Λογοτεχνία», 1924)
Παναΐτ Ιστράτι, Κυρά Κυραλίνα (Διεθνές Βιβλιοπωλείον «Ακαδημαϊκόν», 1927)
Λεονίντ Αντρέγιεφ, Ο ζυγός του πολέμου (εκδ. Διανόηση, 1930)
Ανρί Μπαρμπύς, Ιησούς (με το ψευδώνυμο Αντρέας Ζεβγάς) (εκδ. Γκοβόστη, 1936)
Hippolyte Taine, Η φιλοσοφία της τέχνης (εκδ. Γκοβόστη, 1939)
Φρίντριχ Νίτσε, Η γέννηση της φιλοσοφίας στα χρόνια της ελληνικής τραγωδίας (εκδ. Μαρή & Κοροντζή, 1944)
Αντρέ Ζιντ, Ο ανηθικολόγος (εκδ. Ο Γλάρος, 1945)
Charles Langbridge Morgan, Σπάρκενμπροκ (περιοδικό Νέα Εστία, τεύχος 444 / 1 Ιανουαρίου 1946 έως τεύχος 483 / 15 Αυγούστου 1947)
Λώρενς Ντάρελ, Πικρολέμονα (εκδ. Γρηγόρη, 1959)
Λώρενς Ντάρελ, Αλεξανδρινό κουαρτέτο (τόμος α'/ «Ιουστίνη», τόμος β' / «Βαλτάσαρ», τόμος γ' / «Μαουντόλιβ», τόμος δ' / «Κλέα» (εκδ. Γρηγόρη, 1961)
Ζαν-Πωλ Σαρτρ, Οι δρόμοι της ελευθερίας (τόμος α' / «Η ηλικία της λογικής», τόμος β' / «Η αναστολή», τόμος γ' «Με το θάνατο στην ψυχή») (εκδ. Αρσενίδης, 1969)
Ζαν-Πωλ Σαρτρ, Η φαντασία / Σκιαγραφία μιας θεωρίας των συγκινήσεων / Τρία δοκίμια (εκδ. Αρσενίδης, 1969)
Μπέρτραντ Ράσελ, Ιστορία της δυτικής φιλοσοφίας (εκδ. Αρσενίδης, 1970 - 1972)
Αντρέ Μαλρώ, Αντιαπομνημονεύματα (εκδ. Πάπυρος, 1971)
Παραπομπές
Κατηγορία:Κύπριοι δοκιμιογράφοι Κατηγορία:Κύπριοι κριτικοί Κατηγορία:Κύπριοι μεταφραστές Κατηγορία:Κύπριοι δημοσιογράφοι Κατηγορία:Έλληνες δημοσιογράφοι Κατηγορία:Έλληνες μεταφραστές Κατηγορία:Μέλη του ΕΑΜ Κατηγορία:Καθηγητές της Δραματικής Σχολής του Εθνικού Θεάτρου
Ουκάχ
Το Ουκάχ (επίσης, Ουγκάχ, Ουτσάχ, Ούγκα, και Ούγκαχ) είναι χωριό της επαρχίας Νταβάτσι στο βορειοανατολικό Αζερμπαϊτζάν. Το χωριό αποτελεί μέρος του δήμου Τσαράκ.
Παραπομπές
Κατηγορία:Κατοικημένες περιοχές στην Επαρχία Νταβάτσι
Επαφρόδιτος
Ο Επαφρόδιτος (ή και Επαφράς) ήταν ένας από τους Εβδομήκοντα Αποστόλους του Χριστού, αναφερόμενος στην Καινή Διαθήκη ως απεσταλμένος από την Εκκλησία των Φιλιππησίων και των Κολοσσαέων για να βοηθήσει τον Απόστολο Παύλο στο έργο του (Φιλιπ. β΄ 25-30). Θεωρείται άγιος από την Ορθόδοξη και τη Ρωμαιοκαθολική Εκκλησία. Αναφέρεται όμως και ως Επίσκοπος των Φιλίππων και της Ανδριάκης ή Αδράκης (υπήρχαν τουλάχιστον δύο αρχαίες πόλεις με το όνομα Ανδριάκη, μία στη Θράκη και μία στη Μικρά Ασία), αλλά και ως ο πρώτος επίσκοπος της Ταρρακινής, στην Ιταλία. Δεν υπάρχουν επαρκείς ενδείξεις ότι ο/οι εν λόγω επίσκοπος/οι ήταν το ίδιο πρόσωπο με τον απόστολο εκ των Εβδομήκοντα. Η μνήμη του εορτάζεται στις 8 Δεκεμβρίου από την Ορθόδοξη Εκκλησία και στις 22 Μαρτίου από τη Ρωμαιοκαθολική.
Το όνομα
Πρόκειται για συνηθισμένο όνομα της εποχής εκείνης, που ετυμολογείται από την Αφροδίτη ως θεά του έρωτα και σημαίνει «αξιαγάπητος» ή «γοητευτικός», ενώ ανευρίσκεται στους παπύρους και με τη γραφή Επαφρόδειτος ή Επαφρόδειτον (81 ως 2 π.Χ.). Αναφέρεται πολύ συχνά σε επιγραφές στην ελληνική και λατινική, είτε με την πλήρη μορφή της (Επαφρόδιτος/Epaphroditus), είτε με τη συντομευμένη μορφή της, ως Επαφράς. Ο Ιώσηπος Φλάβιος περιγράφει κάποιον Επαφρόδιτο που ήταν «εραστής όλων των ειδών μαθήσεως».
Η χρήση της λέξεως ως επιθέτου είναι επίσης προφανής στον πάπυρο από τον ύστερο Β΄ αιώνα μ.Χ. που αναφέρει: «κατά την αξιαγάπητη [τη επαφροδείτω] νομαρχία του Larcius Memor».
Μερικοί συνδέουν τον Επαφρόδιτο εκ των Εβδομήκοντα με τον Επαφρά που αναφέρεται στις Προς Κολοσσαείς (α΄ 7, δ΄ 12) και Προς Φιλήμονα (στίχος 23) επιστολές, ως συντομευμένη ή «υποκοριστική» μορφή του εκ Φιλίππων απεσταλμένου. Ωστόσο, αυτό μάλλον αποτελεί σύμπτωση, καθώς δεν υπάρχει καμιά ένδειξη ότι πρόκειται για το ίδιο πρόσωπο.
Βιογραφικά στοιχεία
Ο Επαφρόδιτος ήταν απεσταλμένος της χριστιανικής κοινότητας των Φιλίππων προς τον Παύλο κατά την πρώτη φυλάκιση του Παύλου στη Ρώμη ή στην Έφεσο. Ο Παύλος τον αποκαλεί (β΄ 25) «αδελφόν και συνεργόν και συστρατιώτην». Οι τρεις λέξεις δίνονται σε κλιμάκωση: κοινή συμπάθεια, κοινό έργο, κοινός κίνδυνος και κόποι και πόνοι. Αμέσως μετά ο Επαφρόδιτος χαρακτηρίζεται ως αγγελιοφόρος και απεσταλμένος (ἀπόστολος), «λειτουργός της χρείας» του Παύλου (β΄ 25), πράττοντας για τον Παύλο ό,τι δεν είχε μπορέσει να πράξει η κοινότητα των Φιλιππησίων (β΄ 30). Η λέξη λειτουργός υποδεικνύει στην κοινή ελληνική τον δημόσιο υπάλληλο, συχνά εκείνον με οικονομικούς πόρους για να εκπληρώσει το έργο του, οπότε ο Επαφρόδιτος ίσως να μην ήταν απλώς ένα στέλεχος της Εκκλησίας των Φιλίππων, αλλά και ένας άνθρωπος που με δικά του μέσα ήταν σε θέση να συνεισφέρει στο δώρο που προσέφερε η Εκκλησία στον Παύλο (δ΄ 18).
Με την άφιξή του δίπλα στον Παύλο, ο Επαφρόδιτος αφιερώθηκε στο «έργο του Χριστού», ως βοηθός του Παύλου στο ιεραποστολικό του έργο. Εργάσθηκε τόσο έντονα, ώστε έχασε την υγεία του και, με τα λόγια του Παύλου, ήταν άρρωστος και σχεδόν πέθανε («...ότι ησθένησε. Και γαρ ησθένησε παραπλήσιον θανάτου»). Ωστόσο ανάρρωσε και τότε ο Παύλος τον έστειλε πίσω στους Φιλίππους με αυτό το γράμμα (την Προς Φιλιππησίους επιστολήν) προκειμένου να καθησυχάσει τους φίλους του, οι οποίοι είχαν μάθει για τη σοβαρή του ασθένεια. Ο Παύλος γράφει ότι η Εκκλησία θα πρέπει να τον δεχθεί με χαρά και να «τιμά ανθρώπους όπως αυτόν» (β΄ 29).
Ο άγιος Ιππόλυτος στον κατάλογό του των Εβδομήκοντα Αποστόλων τον αναφέρει ως «Επαφρόδιτο, επίσκοπο Αδράκης».
Louisiana Woman, Mississippi Man
Το Louisiana Woman, Mississippi Man είναι ένα τραγούδι σε στίχους των Becki Bluefield και Jim Owen και ηχογραφήθηκε από τους Αμερικανούς τραγουδιστές της Country μουσικής Conway Twitty και Loretta Lynn, ως ντουέτο. Το τραγούδι κυκλοφόρησε τον Μάιο του 1973 ως το πρώτο single από το ομώνυμο άλμπουμ, Louisiana Woman, Mississippi Man. Το τραγούδι ήταν στην τρίτη θέση στο εθνικό chart. Το τραγούδι ήταν στην πρώτη θέση για μία εβδομάδα και συνολικά παρέμεινε στη λίστα με τα charts 13 εβδομάδες. Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.
Παραπομπές
Κατηγορία:Singles του 1973
Αλέκος Παπαδόπουλος (ποδοσφαιριστής)
Ο Αλέκος Παπαδόπουλος (5 Ιουνίου 1951 - 6 Φεβρουαρίου 2007) ήταν Έλληνας ποδοσφαιριστής και προπονητής.
Βιογραφία
Γεννήθηκε στην Τασκένδη του Ουζμπεκιστάν (πρώην Δημοκρατία της Σοβιετικής Ένωσης) στις 5 Ιουνίου του 1951 από γονείς πολιτικούς πρόσφυγες. Ξεχώρισε από μικρός για τις αθλητικές του ικανότητες και διακρίθηκε σε πολλά αθλήματα.
Ως ποδοσφαιριστής αγωνίστηκε στην Παχτακόρ Τασκένδης (ποδοσφαιρική ομάδα Α' Εθνικής) όπου ήταν συμπαίχτης με τον Βασίλη Χατζηπαναγή. Το 1976 πήρε μεταγραφή στην ΑΕΚ όπου και αγωνίστηκε για ένα χρόνο. Την επόμενη περίοδο ('77-'78) φόρεσε τη φανέλα του ΟΦΗ και στη συνέχεια πήγε στη Νάουσα (1978-1983). Έκλεισε την καριέρα του στη Βέροια (΄83-΄84).
Την προπονητική του καριέρα την ξεκίνησε ως βοηθός προπονητή στη Νάουσα δίπλα στον Στέφανο Γαϊτάνο, τον Γιάννη Μαντζουράκη κ.α.
Την περίοδο 1988-89 ανέλαβε τη Νάουσα ως πρώτος προπονητής. Ξεκίνησε μια ανανέωση της ομάδας προωθώντας νεαρούς ποδοσφαιριστές οι οποιοί στη συνέχεια έκαναν σπουδαία σταδιοδρομία (Βασίλης Τσιάρτας, Δημήτρης Μάρκος, Βασίλης Λάκης, Νίκος Κυζερίδης, Κώστας Παυλόπουλος, Ηλίας Σαπάνης, Μίλτος Σαπάνης, Γρηγόρης Τρούπκος κ.α.). Η επιβράβευση της δουλειάς του στη Νάουσα ήρθε με την άνοδο της ομάδος στην Α' Εθνική, την περίοδο 1992-1993. Να σημείωθει πως η Νάουσα (πληθυσμός 20.000 κατ.) είναι η μόνη πόλη - μη πρωτεύουσα νομού που είχε τότε ομάδα στην Α' κατηγορία της Ελλάδας.
Στη συνέχεια θα προπονήσει κατα σειρά τις ομάδες: Αναγέν.Γιαννιτσών, Νίκη Βόλου, Ολυμπιακό Βόλου, Κοζάνη, Αλμωπό Αριδαίας, Άργος Ορεστικό, Οδυσ. Κορδελιού και θα επιστρέψει στη Νάουσα την περίοδο 2001-2002 (την οποία άφησε το 1993 στην Α΄Εθνική και βρίσκει πλέον στο ερασιτεχνικό πρωτάθλημα για να την ανεβάσει στην Δ' Εθνική). Τα επόμενα χρόνια θα ασχοληθεί με την προπόνηση νεαρών ποδοσφαιριστών στην ποδοσφαιρική ακαδημία της Θεσσαλονίκης Α.Ο. Λέοντες.
Στις 6 Φεβρουαρίου 2007 άφησε την τελευταία του πνοή κατευθυνόμενος για το γήπεδο. Ήταν 56 ετών. Είχε τρία παιδιά, τον Αναστάσιο, τον Βλαδίμηρο και τον Μάριο Παπαδόπουλο και ήταν παντρεμένος με τη Λιουντμίλα.
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές ΟΦΗ Κατηγορία:Ποδοσφαιριστές Φ.Α.Σ. Νάουσας Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Παχτακόρ Τασκένδης Κατηγορία:Ποδοσφαιριστές αδιευκρίνιστης θέσης
550 Σέντα
Η Σέντα (Senta) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,152. Ανακαλύφθηκε το 1904 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από ένα πρόσωπο της όπερας Ο Ιπτάμενος Ολλανδός του Βάγκνερ.
Φυσικά χαρακτηριστικά
Η μέση διάμετρος της Σέντας εκτιμάται σε 37,8 χιλιόμετρα. Ο φασματικός τύπος της είναι μάλλον S (λιθώδης), ενώ το άλβεδό της είναι 0,221. Η Σέντα περιστρέφεται γύρω από τον εαυτό της μία φορά κάθε 20 ώρες και 33 λεπτά, μία αργή περιστροφή για αστεροειδή.
Εξωτερικοί σύνδεσμοι
Σεντα
Ιβόνα Ντάντιτς
Η Ιβόνα Ντάντιτς (29 Δεκεμβρίου 1993) είναι Αυστριακή αθλήτρια του στίβου. Συμμετέχει στο αγώνισμα του έπταθλου.
Στους Ολυμπιακούς Αγώνες 2016 βγήκε 21η στο έπταθλο. Στο Ευρωπαϊκό Πρωτάθλημα Κλειστού Στίβου 2017 στο Βελιγράδι βγήκε δεύτερη στο πένταθλο.
Το 2018 στο Παγκόσμιο Πρωτάθλημα Κλειστού Στίβου στο Μπέρμιγχαμ κατατάχθηκε 2η με ασημένιο μετάλλιο στο πένταθλο.
Κούκεσι
Το Κούκεσι (Kukës) είναι πόλη στη Δημοκρατία της Αλβανίας. Η πόλη είναι η πρωτεύουσα του ομώνυμου δήμου και νομού, ενός από τους 12 νομούς της χώρας. Εκτείνεται σε 82 τετραγωνικά χιλιόμετρα και κατά την απογραφή του 2011 είχε πληθυσμό 16.719 ατόμων. Το Κούκεσι βρίσκεται 98 χιλιόμετρα βορειοανατολικά των Τιράνων, 75 χιλιόμετρα ανατολικά της Σκόδρας, 34 χιλιόμετρα νότια της Γιάκοβα και 30 χιλιόμετρα δυτικά του Πρίζρεν στο Κοσσυφοπέδιο.
Γεωλογικά, η γύρω περιοχή κυριαρχείται από ορεινό έδαφος. Η πόλη αναπτύσσεται κατά μήκος της πεδιάδας Λούμα στις Αλβανικές Άλπεις, ανάμεσα στις όχθες της λίμνης Φιέρζα και στους λόφους των οροσειρών Κόραμπ στα βόρεια και Σκάρδος στα δυτικά. Η συμβολή του Μαύρου και του Λευκού Δρίνου, στον κυρίως Δρίνο βρίσκεται κοντά στην πόλη.
Το Κούκεσι έχει ιστορία πάνω από χίλια χρόνια. Η περιοχή που σήμερα αντιστοιχεί στην επικράτεια της πόλης κατοικήθηκε από αρκετές αρχαίες ιλλυρικές φυλές. Πολλοί τάφοι Ιλλυρίων εντοπίστηκαν στην Κένετα και στο Κόλς κοντά στην πόλη. Ο οικισμός χρησιμοποιούνταν ως στάση μιας οδού που οδηγούσε στην αρχαία Εγνατία Οδό. Στη σύγχρονη εποχή και λόγω της στενής εγγύτητας με το Κοσσυφοπέδιο, η πόλη πέτυχε παγκόσμια αναγνώριση κατά τη διάρκεια του πολέμου στο Κοσσυφοπέδιυ, καθώς χιλιάδες πρόσφυγες αλβανικής καταγωγής από το Κοσσυφοπέδιο διέσχισαν τα σύνορα και βρήκαν καταφύγιο στην πόλη.
Η πόλη προτάθηκε για το Βραβείο Νόμπελ Ειρήνης όσον αφορά τη φιλοξενία και την αγκαλιά των χιλιάδων προσφύγων κατά τη διάρκεια του πολέμου στο Κοσσυφοπέδιο. Ήταν η πρώτη φορά που μια πόλη ορίστηκε υποψήφια για το βραβείο. Το 2017, η πόλη αιτήθηκε το Ευρωπαϊκό Βραβείο Πράσινης Πρωτεύουσας του 2018.
Ιστορία
Τάφοι Ιλλυρίων βρέθηκαν στο Κενέτα και στο Κολς κοντά στο Κούκεσι. Ήταν ένας μικρός ρωμαϊκός οικισμός, μία στάση σε έναν κλάδο της αρχαίας Εγνατίας Οδού καθώς και μικρό οθωμανικό εμπορικό κέντρο στον δρόμο προς το νότιο Κοσσυφοπέδιο. Ήταν η τοποθεσία, όπου η Αλβανική αντίσταση αντιμετώπισε τον υποχωρούντα σερβικό στρατό το 1912.
Το Κούκεσι προσέλκυσε διεθνή προσοχή κατά τη διάρκεια της σύγκρουσης στο Κοσσυφοπέδιο, όταν 450.000 Αλβανοί πρόσφυγες από το Κοσσυφοπέδιο πέρασαν τα σύνορα και στεγάστηκαν σε στρατόπεδα μέσα και γύρω από την πόλη. Αυτό οδήγησε, το 2000, σε υποψηφιότητα για το βραβείο Νόμπελ Ειρήνης. Ήταν η πρώτη φορά που μια πόλη ήταν υποψήφια για το βραβείο.
Στην πόλη υπάρχει ένα τζαμί και ένα κλειστό αλπικού τύπου ξενοδοχείο, μέρος μιας αποτυχημένης προσπάθειας να δημιουργηθεί τουριστική βιομηχανία στην περιοχή.
Περιβάλλον
Το Κούκεσι βρίσκεται στα βορειοανατολικά της χώρας. Βρίσκεται κυρίως μεταξύ γεωγραφικού πλάτους 42° και 5° Β και γεωγραφικού μήκους 20° και 25° Α. Η πόλη επεκτείνεται στρατηγικά στις Αλβανικές Άλπεις ανάμεσα σε οροσειρές και στις τέσσερις πλευρές, μεταξύ των οποίων η Γκιάλιτσα νότια, το Κόριτνικ ανατολικά, το Πάστρικ στα βορειοανατολικά και αρκετά βουνά στα δυτικά. Βρίσκεται στην πεδιάδα Λούμα και στις νότιες ακτές της λίμνης Φιέρζα. Βρίσκεται περίπου 3 χιλιόμετρα νοτιοανατολικά της πρώην θέσης της πόλης, η οποία μεταφέρθηκε ως μέρος ενός σχεδίου για παραγωγή ηλεκτρικού ρεύματος από υδροηλεκτρική ενέργεια.
Κλίμα
Όπως και ολόκληρη η ανατολική πεδινή Αλβανία, το κλίμα είναι υγρό υποτροπικό (Κέππεν: Cfa), παρόμοιο με τη βόρεια Ιταλία, λόγω της εσωτερικής της θέσης, αλλά και της κοντινής απόστασης στη Μεσόγειο. Παρά τη νότια θέση της, η απόσταση προς την ανατολή αντισταθμίζει αυτή τη διαφορά. Το κλίμα της πόλης επηρεάζεται έντονα από τις Αλβανικές Άλπεις στα βορειοανατολικά, το όρος Σκάρδος στα ανατολικά, το όρος Κόραμπ στα νοτιοανατολικά και τον ποταμό Δρίνο νότια. Η πόλη έχει ως επί το πλείστον ηπειρωτικό κλίμα. Αυτό σημαίνει ότι οι χειμώνες είναι πολύ κρύοι με αρκετές χιονοπτώσεις και τα καλοκαίρια είναι κυρίως ζεστά. Η θερμοκρασία της πόλης ποικίλλει κατά τη διάρκεια των εποχών με μια ήπια άνοιξη τον Απρίλιο και τον Μάιο, καλοκαιρινούς μήνες από τον Ιούνιο έως τον Αύγουστο, συχνές βροχές το φθινόπωρο τον Σεπτέμβριο και τον Οκτώβριο και πολύ κρύους χειμερινούς μήνες, συχνά με χιόνι και παγετό, από Δεκέμβριο έως Μάρτιο. Η μέση μηνιαία θερμοκρασία κυμαίνεται μεταξύ -25 °C το χειμώνα και 25 °C το καλοκαίρι. Η μέση ετήσια βροχόπτωση κυμαίνεται μεταξύ 900 χιλιοστών και 3.000 χιλιοστών ανάλογα με το γεωγραφικό μήκος και πλάτος.
Πολιτική
Ο δήμος του Κούκεσι ιδρύθηκε το 2015 μέσω συγχώνευσης πρώην δήμων. Ο δήμος εκτείνεται σε έκταση 933,86 τετραγωνικών χιλιομέτρων και είχε συνολικό πληθυσμό 47.985 ατόμων στην απογραφή του 2011.
Οικονομία
Υπάρχει μουσείο τοπικής ιστορίας καθώς και εργοστάσιο χαλιών. Η βιομηχανία τροφίμων περιορίζεται μόνο στην παραγωγή οινοπνευματωδών ποτών που παράγονται σε εργοστάσιο παραγωγής ποτών και σε ορισμένα τοπικά μικρά εργαστήρια που παράγουν ποτά και γαλακτοκομικά προϊόντα.
Οι κάτοικοι των υψιπέδων στην περιοχή είναι γνωστοί για την ανεπτυγμένη γεωργία τους. Υπάρχει επίσης εργοστάσιο επεξεργασίας χαλκού ως πρώτη ύλη, με χαλκό, που εξορύσσεται από την περιοχή. Το Κούκεσι είναι σημαντικό κέντρο ψαρέματος και πεζοπορίας στα γύρω βουνά.
Το Κούκεσι διαθέτει δικό του διεθνή αερολιμένα. Βρίσκεται περίπου στο 3,5 χιλιόμετρα νότια της πόλης. Η κυβέρνηση της Αλβανίας χορήγησε άδεια για να φιλοξενήσει διεθνείς επιβατικές πτήσεις το 2016. Εταιρείες χαμηλού κόστους όπως η ιρλανδική Ryanair και η ουγγρική Wizz Air καθώς και η σλοβενική Adria Airways εξέφρασαν το ενδιαφέρον τους για την πραγματοποίηση πτήσεων από το διεθνές αεροδρόμιο του Κούκεσι.
Ο αυτοκινητόδρομος Α1 διέρχεται από το Κούκεσι.
Παραπομπές
Κατηγορία:Πόλεις της Αλβανίας Κατηγορία:Γκεγκερία
ΦΚ Ντιναμό Μπρεστ
Η ΦΚ Ντιναμό Μπρεστ (ρωσικά: ФК Динамо Брест) είναι λευκορωσική ποδοσφαιρική ομάδα από το Μπρεστ. Η ομάδα διεξάγει τους εντόε έδρας αγώνες της στο Περιφερειακό Αθλητικό Σύμπλεγμα Μπρέστσκι, χωρητικότητας 10.060 θεατών. Μετέχει στο πρωτάθλημα Βισέισαγια Λίχα, την ανώτατη κατηγορία της χώρας.